钦定古今图书集成/理学汇编/字学典/第145卷 > 《江南志书》 > 《嘉定县》
## 钦定古今图书集成/理学汇编/字学典/第145卷 > 《江南志书》 > 《嘉定县》

侬，　俗呼我为吾侬，呼人曰你侬，对人呼他人曰渠
侬，故嘉定号三侬之地。隋炀帝宫中喜效吴言，多有
侬语。钱王歌：“你辈见侬的欢喜，永在我侬心子里。”
渠　俗呼他人曰渠，他家曰渠家。宋陈无己曰：“汝岂
不知我不著渠家衣耶？”

爹：　俗呼父为爹。《杨公笔录》：爹，父也。当杜可切。今人
呼父不用此音，语转也。《广韵》《集韵》：爹皆陟遮切。《独章
韵》丁邪切，止合方音。章，嘉定人也。

伧，　《晋阳秋》云：吴人谓北人为伧。《韵会》：吴人骂楚人
曰伧，今俗骂人曰“个伧”是也。陆抗曰：“几作伧鬼。”顾辟
疆曰：“不足齿之伧。”陆机与弟书云：“此间有一伧父，欲
拟作《三都赋》。”

爷：　俗呼父为爷。杜诗：“爷娘妻子走相送”，卢仝“凭仗
添丁莫恼爷。”

那　那乃可切。《韵会》：何也。今问何人，曰那个。一曰问
何人，曰遐个。《诗》云：“遐不作人。”注云：遐，何也。

痴种　俗骂人曰痴种《越绝书》云。“慧种生圣。痴种生
狂。”

花娘　俗骂妇人之贱者曰花娘。《辍耕录》云：“娼妓为
花娘。”李贺《申胡觱篥歌序》：“命花娘出幕，徘徊拜客”是
也。

客作，　俗诟人佣工曰客作。《三国志》：焦先饥则为人
客作，饱食而已。

丫头：　俗呼小婢曰丫头。《刘宾客诗》：“花面丫头十二
三．。”

姏婆：　俗骂老妇曰姏婆。姏音钳。《晋书》：姏姆尼僧姏
婆之老者，能以甘言悦人，故曰姏。

婟嫪　《要雅》：“娼谓游婿曰婟嫪。”俗作孤老字。无谓。《说
文》：“士无行者曰婟毐。”嫪婟也，可证。

《冤家》　俗呼仇人为冤家。梁简文始生，志公贺梁武
曰：“冤家亦生矣。”盖指侯景亦生于是岁也。

亡赖　俗呼人之不习善者曰亡赖。《汉高帝纪》：“始大
人常以臣亡赖。”注：谓无利入于家也。

囊家　俗呼醵酒为囊家。《麈史》云：“世之纠率蒲博者，
谓之囊家。”

赖子　俗呼攘夺无耻者为赖子。《五代史》高从诲为
高赖子。

老狗，　俗骂人曰老狗。《汉武故事》：“栗姬尝骂上为老
狗。”

老奴　俗骂人曰老奴单，故谓嵇康曰“老奴，汝死是
其分。”

娅。　《鸦牙》二音，俗以儿啼则口作“娅。”之声以慰
之。司空图文。“女则牙牙学语。”亦此说也。

贱累　俗呼妻子曰贱累，又子女多曰累重。《西域传》：
“募民壮健有累重敢徙者，诣田所。”注：“累谓妻子家属
也。”

杂种　俗，骂小儿桀猾不循理者曰杂种。《晋书前燕
载记赞》曰：“蚕兹杂种。”梁丘迟书：“姬汉旧邦，无取杂种。”
经纪　俗，鄙人营生者曰经纪。唐太宗敕滕王、蒋王
曰：“滕叔蒋兄，自能经纪，不须赐物。”

娘子：　俗通称妇女曰娘子。隋柴绍妻李氏，唐平阳
公主典兵，皆号娘子军。昌黎有《祭周氏十二娘子文》。
《花蕊夫人宫词》：“诸院各分娘子位。”《北里志》：“诗：一曲高
歌绫一匹，两头娘子谢夫人。”是不论贵贱，皆得称娘
子也。

夫娘，　俗骂妇女之淫贱者曰夫娘。盖本元末苗寇
平江，松江以妇人艳而晳者畜为妇，曰夫娘。今遂成
此语，作骂词也。

男儿　俗凡生丈夫子则曰男儿，乡音合“男儿”二字
为一。若以平声呼“煖”字而稍轻，女儿则以去声呼“煖”
字而稍重。

孥儿　《姑苏志》：“俗呼女儿为孥儿。孥，音如拿，儿音如
倪。”

财主：　俗呼富室曰财主。《世说》：陈仲弓曰：“盗杀财主，
何如骨肉相残。”

蜪伴　蜪，蝗子。蝗飞蔽野，过河则相衔而过亹亹不
绝。俗呼人众相从为“蜪伴”，义取诸此也。说载《韵学集
成》。

瓜葛　俗以有亲曰瓜葛。王导与子围棋争道，导笑
曰：“相与有瓜葛，那得尔耶？”

老物：　俗斥年长者为老物，实非恶语。人亦物也。《周
礼籥祭章》：祭蜡以息老物。

小家子　俗呼庸贱鄙薄之人曰小家子。《霍光传》：“使
乐成小家子得幸大将军。”

家生儿，　凡奴婢所生子，俗呼为家生儿。《陈胜传》：“免
骊山徒人奴产子。”师古曰：“奴产子，犹人云家生奴也某家底，　俗轻薄人呼为某家底。唐张嘉贞为舍人，
崔湜轻之，呼为张底。

小鬼头，　俗骂人曰小鬼头。《青楼集》：曹娥秀呼鲜于
伯机为伯机，鲜于佯怒曰：“小鬼头，敢如此无礼！”
白衣人，　俗呼未进身者为白衣人。盖本唐士子入
试皆著白衣，故有白袍子何太纷纷之语。

瓦剌国　瓦剌国人最丑恶，故北人诋妇女之不正
者曰“瓦剌国。”今俗转其音，如呼歪癞鼓也。

楼偷头　俗呼留发童子曰楼偷头，疑“楼头”二字为
“留”字之反切，如云留头也。

俗呼“晒”为。音浪。如呼晒衣为㫰衣之类。
昼　俗呼《雨昼止》曰。昼。音牵。去声。谚云。“昼。”
不如晚晴。杨用修曰：“雨而昼见曰曰。”
沬露　俗呼雾为“沫露”，音转如迷露。谚云：“十月沬露
塘滥，十一月沬露塘干。”

日子，　逐日计数也。出《魏书》。

风花　云如斑驳形，俗谓之风花。晁无咎诗：“明日扬
帆应改驶，蒸云散乱作风花。”

霉。　《说文》：霉，音梅。物中久雨而青黑。今黄梅时，水
润土溽，蒸而成雨，服器皆著潮湿致黦，俗云霉。是
也。音轸
弄。　俗呼屋下小巷为弄。《南史》：萧谌接郁林王，出至
延德殿西弄弑之。俗作衖，非。

科座　考槃，《诗》硕人之薖。《说文》：薖，草也，音科，俗所云
科座也。阿即窝也。言考槃于山之阿，即我之科座也。
斯木，　俗以细锯解木曰梳，本作斯，析也。《诗》：斧以斯
之。

天花版　绮井谓之“斗八”，又曰“藻井”，今俗云“天花版”
也。《山房随笔》：“元好问妹手自补天花版。”

榛入声。俗言吮物曰。亦作。俗言：其滋味。
　竹洽切。音札。《口噍》物声。俗语曰。酸。淡是也。
滗　音笔。《玉篇》。笮去汁也。俗又谓之渧。《渧》音帝。
音厉。

燘　音毁，俗呼物再煮为“燘。”

刉　音机，俗以线断物食之，呼为“刉。”

俗以“细锉肉。糅以姜桂”曰。《齐东昏时谣》“赵鬼
入鸭。”谓细切物也。
顿食。　俗呼饭次曰一顿。《世说》。罗友曰：“欲乞一顿饭。”
杜诗。“顿顿食黄鱼。”

米糁　桑感切。《毛韵》：“米粒和羹也。孔子厄于陈、蔡，藜
羹不糁。”今俗呼米糁。饭糁，祇谓米粒耳。又散于物上
曰糁，如糁盐、糁椒之类。

点心，　俗以早饭前及午前、午后小食为点心。《唐史》：
郑傪夫人顾其弟曰：“治妆未毕，我未及餐，尔且可点
心。”知此语，唐时已然矣。

欱　上音丘加切，下音火洽切。《杨公笔录》云：“俗谓
大啮为”大歠为欱，当用此二字。
白殕　音斧，俗呼食物生白毛曰“白殕。”

《呴》　上呼郎切。下音吼。平声。俗呼“贪食”为。呴，
麸炭，　《老学庵笔记》：“浮炭曰麸炭。”今俗正如此语。
饱蓬蓬，　古谣云：“一尺布，煖融融；一斗粟，饱蓬蓬。兄
弟二人不相容。”蓬蓬，俗音讹，同，同

绵絮　俗呼绵花衣为绵絮。《徐则传》“隆冬沍寒，不服
绵絮。”

上音唻。下音洒。俗呼衣服破碎也。犹言褴褛。
褓裙。　小儿被为褓。如俗呼褓裙褓被是也。今则转
呼褓为抱矣，误。

纫箴补缀，　俗谓补整旧衣也。纫，方音，如邻声，本尼
邻切。《礼记》：衣裳绽裂，纫箴请补缀是也。

坯　音丕。俗呼器物之未成者皆云“坯。”又孕一月未
成曰“胚。”酒之未漉者曰“醅。”肉脔未成酱者曰皆与
《坯》同音。皆取物未成之义。

《缚　绳缚之缚》。音符遇切，如俗谓草索为草缚，篾索
为篾缚是也。《系缚之缚》。音符约切，如俗谓缚牛缚马
之类。

磨鋊　物渐磨去曰磨鋊。鋊音裕，今俗呼如异。宋孔
𫖮《铸钱议》曰：“五铢钱周郭其上下，令不可磨鋊
束。”　音古本切。俗呼“小束”为“束。”“大束为。”
橙。　《上音登》去声下音条，上声坐具俗呼狭者为
橙广者为
离提　提音时。《毛诗》：“其桐其椅，其实离离。”注：垂也。又
《归飞》：提提，亦训垂也。然则《方言》离提二字，合动植而
为言也。

匡当　当，去声。《韩子》：人主漏言，如玉卮无当。《广韵》：当，
底当也。徐铉云：“今俗犹有匡当之言。”

篮　俗呼“小儿卧具”为。篮：音欧。竹器。以息小
儿。

且：　音若嗟，语尾缀字。如“来曰来且，去曰去且”之类。
《国风彼留子且》。

越　音薰，入声，忽来忽去也。俗语越来越去。

始，　草木穉而初萼者曰始，音如试，《月令》：“桃始华”，林闾翁曰：始，试也。宋人词“腿粉梅梢，试花桃树”是也。
猫，　俗呼猫作毛音。《山海经》：三苗一名三毛。知苗、毛
同呼，古有之矣。

捘　音尊，去声。揪，捉物也。《左传》：“捘卫侯之手。”今俗呼
捘为平声。

音真。掷物击人也。又谓之。音当入声，俗有此
二音。

捽　音卒。持人头发为捽发。《汉金》日䃅。捽胡。

捥　音。乌欢切。音剜。俗称“揉物使折”也。

音烈。俗呼以手捺物也。亦作捩。《送穷文》：捩手翻
羹。亦作攦。《庄子》：攦工倕之指。

搡，　音颡，俗呼“以手推去物也。”

音汤。俗呼以手推止物也。
　音堆。上声。俗呼以手扯物也。
　音钦。去声。俗呼以手按住物也。
　音谮。平声。俗呼以手握物也。
《挦》　音蚕。俗呼以手探物也。

扚　音的，俗呼“以手掐物也。”

揵　音干，俗呼以肩担物也。出《史记》。

抈　音月，俗呼如岩，入声。以手攓物也。

《拎》，　音零。俗呼“以手提物也。”

“音”点人声，今拳棍家。打是也。俗讹作《跌打
鏖》，　俗呼跌打之甚也。

擤　音虎梗切，亨上声。捻鼻出脓也。俗云擤鼻涕
嬲。　言人戏扰不已，及作事不循理者曰嬲。音如袅。
嵇叔夜书“嬲之不置。”

儿　俗呼儿为倪，汉兒宽亦然，后儿姓改为倪也。
争，　俗呼争为侧羊反。《诗》：“烈祖时靡有争。”

烹，　俗呼如晋羊反，如煮物、烹酒、烹醋之类。《墨子》：鼎
成，三足而方，不炊而自烹，不举而自臧，不迁而自行。
横，　俗呼如胡羊反。魏文帝诗：“三五正纵横。”与长凉
叶。

羹　俗呼如古凉反。《鲁颂》《楚辞急就章》：“与阳房浆”为
韵。

坑　俗呼如苦央反。《庄子》：“在坑满坑。”《楚辞》“导帝子兮
九坑。”皆叶阳韵。

更　俗呼如冈，音《长门赋》：“郁郁其不可再”，更叶季秋
之降霜。他若盲筝撑铮生声轰，俗呼皆入阳韵也。
又　俗呼又与以音同。《诗》：“宾之初筵矧敢多”，又室人
入。又并叶于计反。

死，　俗呼死，与洗音同。《诗》“陟岵犹来无”死，叶想止反。
坏，　俗呼与毁音同。《诗》“譬彼坏木。”

兄　俗呼兄为况。《毛诗》：“仓兄填兮。”

魄，　俗呼如匹药反。古称贫无家业曰“落魄”，本音“拓”
也。

格，　俗呼如阁音。古称废阁曰废格。《唐书》议遂格。
客，　俗呼如苦药，反易林。山鸟野鹊飞集六博，三枭
四散，主人胜客。《甘氏星经》：炎火之状，名曰格泽。不有
土功，必有大客。泽音铎，客音恪。他若白百宅尺、赤额
择迫、拍陌麦吓，俗呼皆入药韵也。

汤，　俗呼热水。灼曰汤，去声。《礼月令》：“如以热汤。”
寣　音忽。俗呼睡一觉为一寣，睡正熟谓之寣头，睡
多不即醒谓之失寣。

边幅　俗称修整容貌曰修边幅。《马援传》：修饰边幅。
注：言若布帛修饰其边幅也。

鏖糟，　俗指污秽之物曰鏖糟。本《王霸传》“鏖皋兰”下
注云：“世俗以尽死杀人为鏖糟，盖血肉狼藉之意也。”
勃窣，　俗呼人体笨、行步不轻脱者曰勃窣。窣音孙，
入声。《司马相如传》“媻珊勃窣上金堤”是也。

夭邪　夭音歪，俗呼妇人身容不正曰夭邪。唐诗“钱
塘苏小小，人道最夭邪。”作歪邪，非。

不快：　俗称人有病曰不快活。《华陀传》：体有不快，起
作一禽之戏。

卒暴　俗谓人性急曰卒暴。《前汉陈汤传》：“兴卒暴之
师。”注：卒，读曰猝。

鹘突，　俗谓人愦愦，不晓事曰鹘突。出《朱子语录》。《宋
史吕端传》作“糊涂。”《明道杂录》：钱穆内相决大滞狱，苏
长公誉以霹雳手，钱曰“仅免葫芦蹄。”《灼艾集》云：“葫芦
音鹘突。”

钞暴　俗谓生事凌人曰“钞暴。”汉建武九年，匈奴转
盛，钞暴日增。

“欸”“诶”　二字，俱音爱，俗相应之声曰“欸”，相恶之声曰
“诶”，只在呼词嗔喜轻重之间耳。

《𨂝屑》　上音爿，下音孙，入声。小儿覆行曰𨂝，坐地行
曰屑。屑亦作《集成》云：𨂝，学行也。𨂝，《集韵》：步渡水
也。如今俗言𨂝水
彭亨。　俗呼腹胀曰彭亨。韩文公《石鼎联句》：“豕腹胀
彭亨。”

斜　眼小一缝。俗呼。斜。弥耶切。《中原雅音》作。
《斜
懊》。　俗称心悔也发笑　俗指可鄙笑者曰发笑。《司马迁传》：“适足以发
笑而自点耳。”

嗑嗑，　许甲切，俗笑声。出《庄子》。

《咍》。　上音海。平声。下音“酷”《咍咍》笑声。“哭声”二
字，最与俗发声相似。

缩囊　俗呼人以渐贫窘曰缩囊，出《易林》“利少囊缩。”
榾榾　苦骨切，用力之甚。《庄子》：榾榾然。

即零　俗呼精曰《即零》，精字反切也。

良松　俗呼以袖笼手曰相良松，盖良松为“笼”字之
翻切，相良松，谓相笼也。

《奊》。　《音烈》挈二音。俗谓人胸次不平坦。举事执拗。
以乖忤人。为贤者也。

有身　俗呼怀孕者为有身。《高帝纪》：“已而有娠。”孟康
曰：“娠，音身。《汉书》”身多作娠，古今字也。

懁蛮　懁呼关切，俗呼小儿之顽者为懁蛮。《中原雅
音》：“懁，顽慢也。”《汉皋诗话》又载豩字云：呼关切，顽也。刘
梦得诗“杯前胆不豩”，《礼部韵》《唐韵》俱不收。

褦襶　人性乖劣，俗呼褦襶，俗音褦如赖。《古乐府》：“今
世褦襶子，触热向人家。”

墨杘　音如眉痴。俗言人犹豫不前猛者曰墨杘。《列
子》：“墨杘单至。”皮日休反《招魂》：“上暧昧而下墨杘。”
佁儗　音如炽腻，俗谓人进退不果曰佁儗。相如赋
“仡以佁儗。”师古又音态碍。今俗谓人迟慢自大，亦如
此音。

“跳槽”，　今娼家以嫖客他恋为跳槽，本元人传奇谓
魏明帝为跳槽。按明帝纳虞氏为妃，及毛氏有宠而
黜虞氏。其后宠郭夫人，而毛氏亦爱弛，故云跳槽也。
“流落”，　俗谓人飘流在外曰流落。《明皇杂录》：“李白、杜
甫、孟浩然虽有文名，俱流落不偶。”

恶心，　俗呼胸膈中阻逆曰恶心。按：恶，粪秽也。《昌邑
王传》：“如是青蝇恶矣。”师古曰：“恶即矢也。矢，古屎字。”越
王为吴王尝恶，盖谷物入胃，精华流液四肢，其渣滓
下而为恶，小不运化，则恶气上逆，致恶心也。

上头　俗呼男女冠笄曰上头。花蕊夫人《宫词》：“新赐
云鬟使上头。”

彭朋，　俗呼彭朋二字为皮良切。出车彭彭。刘向《九
叹》：“朋与光叶。”

行衡　俗呼行衡，二字与杭音同。《诗北风》：携手，同行
閟宫。夏。而楅、衡皆叶户郎反。

薄相　俗谓嬉游曰薄相。《吴江志》曰孛相。《太仓志》曰
白相。

石硕　俗呼二字，实若反。《大学》：“硕与恶叶。”太元心孔
硕，乃后有铄。

古音　如“大”呼为“惰”，“晏”呼为《按归》，“龟”呼为《居晷》，“鬼”呼
“举梗”呼为“格养反”之类，皆古音也。

俗音　如授”，呼为《胄江》，呼为《冈疟》，呼为《愕霞》，呼为《华
围》，呼为《圩愈》，呼为“越姊”，呼为“《姐手记》呼为“手巾。”“熨斗”
呼为云《斗尺》赤拆呼为察音，皆俗音也。

多许　《隋书》天下何处有多许贼？许字俗音若黑可
切。问人其物多少，曰几许。古诗“河汉清且浅，相去讵
几许”是也。问人何在，曰在许否。杜诗“我生本飘飖，今
复在何许”是也。又谓里面曰里许。温岐词“合欢核桃
终堪恨，里许原来别有人”是也。

忒杀，　俗语太甚曰忒杀，音沙去声。白乐天《半开花》
诗：“西日凭轻照，东风莫杀吹”，自注：杀，沙去声，音厦，亦
作煞。元人传奇：“忒风流，忒杀。”思升庵谓京师语大曰
杀大，高曰杀高，即今吾乡曰杀能大、杀能高也。
习惯，　俗谓人久惯曰习惯，贾子：习惯如自然。
耐可，　俗言宁可曰耐可。李太白诗：“耐可乘流直上
天”，又“耐可乘明月”，“耐”，皆读如“能。”

突栾　俗呼团曰“突栾”，“团”字反切也。

窟笼　俗呼孔曰“窟笼”，孔字反切也。

儱侗，　音笼统。《集韵》：“儱侗，未成器也。”今俗谓凡物散
漫无成为儱侗。宋人不识其语，录中止以音发之，就
作笼统字，此何意义耶？

子细　俗呼子细。《北史源思礼传》：“为政当举纲，何必
太子细也。”杜诗：“野桥分子细。”

飞风　唐制，马入尚乘局者，依左右闲，印以三花，其
馀杂马以“风”字印右膊，以“飞”字印左膊。今俗呼以疾
速为“飞风”，盖取义于马耳。

停待　俗所谓停待，《晋书》已有此语。《愍怀太子传》：“陛
下停待”是也。

留娄，　俗呼娄为楼。太仓之刘家港，志疑为娄。嘉定
之娄塘，俗呼为刘塘，盖以刘娄二字通呼也。按《史记》
娄敬，高祖赐姓刘。曰娄者，乃刘也。《汉仪注》“立秋䝙𦝼。”
《律历志》作䝙刘。《北堂书钞》云：𦝼音刘，刘杀也。俗于正
月十五日爆糯谷，名为卜流，俗云孛娄，可证。一曰嘉
定有疁城，疁音留，避吴越王镠讳，改呼娄也。
一出　俗谓一番曰一出《世说》。林道人云：“今日与谢
孝剧谈一出来。”

眼孔浅　俗谓人见物生羡，曰眼孔浅。《书言故事》云“桑维翰爱钱，上曰：‘措大眼孔小，与钱十万贯，塞破屋
子矣’。”

悬羊头，　俗谚“悬羊头，卖狗肉”，谓人虚伪不实也。尝
阅《汉光诏》中有“悬羊头，卖马脯，盗跖行，孔子语”，则知
此言古矣。

亡聊赖　俗谓无所事事曰亡聊赖。《张释之传》：“尉窘
亡聊赖。”

没雕当，　俗言人作事无据者曰没雕当，当读入声，
又曰没巴鼻，东坡诗“没些巴鼻作奸邪。”

不耐烦　俗谓人疏朗曰不耐烦。《庾炳之传》：“为人强
急而不耐烦”是也。

耳边风　俗谓人聆言不省，曰耳边风。杜荀鹤诗：“百
岁有涯头上雪，万般无染耳边风。”

看嘴鼻　俗见人有不当意者曰看嘴鼻。《金史》：“宋破
金泗州，守将毕资伦不肯降。及旰眙守将纳合买住
降，北望哭拜，谓之辞故主。资伦骂买住曰：‘国家未尝
负汝，何所求死？不可乃作如此嘴鼻也’。”

问到底，　俗见人访问不已，必曰：“打碎沙锅问到底。”
不知其义。按：问乃璺字，器瑕也。沙锅质薄，损则其璺
到底，故怪诘问之多，遂借斯语《方言》：器破而未离，谓
之璺。注：璺音问。

不中用　俗语不中用谓不堪用也。《左传》：郤子曰：“克
于先大夫无能为役使。”注：不中为之役使。《陈平传》：“事
魏不中亡归楚，不中亡归汉。”谓不中用也。二中字俱
去声。

里头空，　俗谚“外头闪电里头空”，本宋谣也。《臻蓬蓬》
“外头花艳里头空。”

人道我　今人喷嚏，必曰有人道我。《毛诗》：“愿言则嚏。”
注曰：“今俗人嚏曰人道我。”乃知此语甚古。

剥人面皮　俗语剥人面皮。按，《语林》，贾充谓孙皓曰：
“何以剥人面皮？”皓曰：“憎其颜之厚也。”

笑得齿冷。　俗语笑得齿冷。《乐预传》曰：“此事人笑褚
公，至今齿冷，无为效也。”